text: জেনারেল বিপিন রাওয়াত ও তার স্ত্রী। ফাইল ছবি
  শুক্রবার পূর্ণরাষ্ট্রীয় মর্যাদায় শেষকৃত্য হবে ভারতের চিফ অব ডিফেন্স স্টাফ (সিডিএস) জেনারেল বিপিন রাওয়াতের। সূত্র উদ্ধৃত করে সংবাদসংস্থা এএনআই এমনটাই জানিয়েছে। সেদিনই দিল্লি ক্যান্টনমেন্টে শেষকৃত্য সম্পন্ন হবে জেনারেল রাওয়াতের স্ত্রী মধুলিকার। খবর হিন্দুস্তান টাইমসের।
  ওই সূত্রকে উদ্ধৃত করে এএনআই জানিয়েছে, বৃহস্পতিবার সন্ধ্যায় সামরিক বিমানে করে তাদের মরদেহ দিল্লিতে আনা হবে। শুক্রবার দিল্লিতে জেনারেল রাওয়াতের বাসভবনে মরদেহ নিয়ে যাওয়া হবে। বেলা ১১ টা থেকে দুপুর ২টো পর্যন্ত তাদের জানানো হবে শেষ শ্রদ্ধা। তারপর কামরাজ মার্গ থেকে দিল্লি ক্যান্টনমেন্টের ব্রার স্কোয়ারের শশ্মান পর্যন্ত শেষযাত্রা যাবে। সেখানে তাঁদের শেষকৃত্য সম্পন্ন হবে।
  বুধবার তামিলনাড়ুর কুন্নুরে ভেঙে পড়ে ভারতীয় বায়ুসেনার এমআই-১৭ভি৫ হেলিকপ্টার। তাতে ছিলেন সিডিএস জেনারেল রাওয়াত ও তার স্ত্রীসহ কয়েকজন উচ্চপদস্থ আধিকারিক। হেলিকপ্টারটি সুলুর বায়ুঘাঁটি থেকে ওয়েলিংটনে যাচ্ছিল। যেভাবে হেলিকপ্টার ভেঙে পড়েছিল, তাতে উদ্বেগ ক্রমশ বাড়ছিল। এরইমধ্যে সন্ধ্যা নাগাদ বায়ুসেনার তরফে জানানো হয়, তামিলনাড়ুতে হেলিকপ্টার দুর্ঘটনায় মারা গেছেন সিডিএস জেনারেল রাওয়াত। মৃত্যু হয়েছে তার স্ত্রী মধুলিকা রাওয়াতেরও। তাছাড়া ১১ জন মারা গেছেন। গ্রুপ ক্যাপ্টেন বরুণ সিং আপাতত ওয়েলিংটনের সামরিক হাসপাতালে চিকিৎসাধীন আছেন।
  জেনারেল রাওয়াত ও তাঁর স্ত্রী এবং আরও ১১ জনের প্রয়াণে শোকপ্রকাশ করেছেন প্রতিরক্ষামন্ত্রী রাজনাথ সিং। তিনি বলেন, 'আজ তামিলনাড়ুতে অত্যন্ত দুর্ভাগ্যজনক হেলিকপ্টার দুর্ঘটনায় চিফ অফ ডিফেন্স স্টাফ (সিডিএস) জেনারেল বিপিন রাওয়াত, তার স্ত্রী এবং আরও ১১ জন সশস্ত্র বাহিনীর আধিকারিকের প্রয়াণে গভীরভাবে শোকাহত। তার অকাল প্রয়াণে আমাদের সশস্ত্র বাহিনী ও দেশের এক অপূরণীয় ক্ষতি হলো।' সঙ্গে তিনি বলেন, 'এই দুর্ঘটনায় যে পরিবারগুলি নিজেদের প্রিয়জনদের হারিয়েছেন, তাদের সমবেদনা জানাচ্ছি। গ্রুপ ক্যাপ্টেন বরুণ সিংয়ের দ্রুত আরোগ্য কামনা করছি। যিনি ওয়েলিংটনের সামরিক হাসপাতালে চিকিৎসাধীন আছেন।'
  Tagged Bipin Rawat, CDS, Chief of Defense Staff, Dignity, friday, Full State, Funeral, General, India, চিফ অব ডিফেন্স স্টাফ, জেনারেল, পূর্ণরাষ্ট্রীয়, বিপিন রাওয়াতের, ভারতের, মর্যাদায়, শুক্রবার, শেষকৃত্য, সিডিএস
  মরদেহ পোড়ানোর ধোঁয়ায় ছেয়ে গেছে চীনের আকাশ!
  Posted on February 6, 2020 Author cbna24
  মরদেহ পোড়ানোর ধোঁয়ায় ছেয়ে গেছে চীনের আকাশ! গোপন তথ্য ফাঁস, চীনে করোনায় মৃত্যু হয়েছে ২৫ হাজার! বিশ্বজুড়ে আতঙ্ক সৃষ্টিকারী করোনাভাইরাসে চীনে সরকারি তথ্যে এখন পর্যন্ত মৃতের সংখ্যা দাঁড়াল ৫৬৩ জনে। করোনায় আক্রান্তের কারণে বিশ্ব থেকে বিচ্ছিন্ন হয়ে পড়েছে চীন। রাস্তায় গাড়ি-ঘোড়া নেই, কল-কারখানাও সব বন্ধ। তারপরও ধোঁয়াশায় ছেয়ে আছে চীনের হুবেই প্রদেশের উহান শহর। অনেকের […]
  বিপ্লব ঘোষ-এর কবিতা
  Posted on November 20, 2021 November 20, 2021 Author cbna24
  বিপ্লব ঘোষ–এর কবিতা ঠিকানা না দিয়ে চলে যেতে হয় এক জন্মেই যা কিছু এখানেই তবু এতো ভয় ! মৃত্যুর চেয়ে সত্য আর কিছু নয় এতো মায়া,ভালবাসা শূন্য মিথ্যেময় । ——— কবিতা কবিতা খুঁজে যাই দূরতর সুন্দরের কাছে তুমিই কেবল বসে থাকো কবিতার মতো সাজে আমার শুধু বেলা যায় কবিতা আলো হয়ে মরীচিকা । ——– হেমন্তের […]
  Posted on April 12, 2020 Author cbna24
  হাসপাতাল থেকে ছাড়া পেলেন বরিস জনসন ।। স্বাস্থ্যকর্মীদের কাছে আমি ঋণী।' আইসিইউ থেকে ফেরার পর এক বিবৃতিতে এমনটি জানালেন করোনায় আক্রান্ত ব্রিটিশ …